Pizza à la mamma | Parent24
Pizza à la mamma
Pizza is allesbehalwe gemorskos – as jy dit reg voorberei, kan dit baie heilsaam wees. Die deeg maak jy in 'n japtrap en die morsige mengery is groot pret vir klein handjies. Ons volgraankors is heerlik krakerig, maar as jou gesin dit vreemd vind, kan jy die helfte van die meel met volgraanmeel of 'n hand vol hawermout vervang.
11 January 2011 Vickie de Beer 0 Comment
Genoeg vir 4 groot pizzas
WENK: Pak al die bolaag-bestanddele uit en laat elkeen sy eie pizza bou.
10 g (1 pakkie ) kitsgis
375 ml (1½ k) louwarm water, of genoeg om 'n sagte deeg te vorm
500 g volgraanmeel
'n bietjie olie
sade soos 15 ml (1 e) sonneblomsaad en 15 ml (1 e) lynsaad
2 knoffelhuisies, gekneus en fyngekap
2 houertjies pasata
Roep die kinders. Begin meng: Plaas die gis, suiker en water saam in 'n groot meng­bak. Voeg die meel by die water en meng tot 'n deeg begin vorm.
Plaas die deeg op 'n meelbestrooide werk­vlak en knie tot dit blink en elas­ties is. Smeer die deeg met 'n bietjie olie, plaas in 'n groot bak, bedek met 'n kombuis­doek en laat vir sowat 1 uur op 'n warm plek rys. ­
Begin intussen met die tamatiebasis: Ver­hit die olie in 'n kastrol en braai die knof­fel tot ligbruin. Voeg die pasa­ta by, geur met sout en peper en maak deur­warm. Verwyder van die hitte en roer die basiliekruidblare by.
Voorverhit 'n plat bakplaat in die oond tot 200 °C. Verdeel die deeg in vier ewe groot stukke en rol dit op 'n meel­be­strooi­de werkvlak uit.
Plaas een basis op die warm bakplaat en bak vinnig in die oond tot halfgaar. Ver-
wyder uit die oond en verhit intussen weer die bakplaat. Bou nou die pizza terwyl jy die ander basis solank halfpad bak: Smeer die tamatiebasis op die halfgebakte basis en pak jou gunsteling-bestanddele (sien langsaan) bo-op. Bak vir 10 – 15 min of tot die kaas goudbruin is en die pizza bros.
Idees vir pizza-bolae:
Vleis soos parmaham, coppa-ham, gerookte hoender en brosgebraaide spek
Kaas soos mozzarella, ricotta, feta, parmesaan en bok­melk­kaas
Vis soos gerookte salm, geblikte tuna en ansjovis-filette
Vars groente soos kersietamaties, avokadopeer, aspersies en rooi uie
Geroosterde groente en vrugte soos botterskorsie, soet­rissies, eiervrug, murgpampoentjies,
sampioene en pynappel
Kruie soos roket, waterkruid, salie en balsemkruid
Verdubbel die pizzadeeg-resep en bak die ekstra pizzas tot halfgaar. Hou dit in die vrieskas vir 'n vinnige middag- of aandete.
Spaar tyd deur klaarbereide tamatiesous te koop. Ina Paarman se produkreeks het 'n heerlike tamatie-pastasous wat goed werk op pizza. Indien die gekoopte sous te loperig is, kan jy dit vir 'n paar minute afkook.